Ahsoka (televisiosarja)
Jaksot > Ensimmäinen tuotantokausi (2023)

| № (sarja) | № (kausi) | Nimi | Ohjaus | Käsikirjoitus | Alkup>  julkaisu | Suomen julkaisu |
| --- | --- | --- | --- | --- | --- | --- |
| 1 | 1 | (engl. Part One: Master and Apprentice) | Dave Filoni | Dave Filoni | 2023-8-2222. elokuuta 2023 | 2023-8-2323. elokuuta 2023 |
Galaktisen Imperiumin jäänteet ovat yrittäneet etsiä salaista tähtikarttaa löytääkseen kadoksissa olevan suuramiraali Thrawnin. Entinen  jedi ja kapinallinen, Ahsoka Tano, oli vanginnut Morgan Elsbethin, entisen Yösiskon ja Thrawnin liittolaisen, jota oltiin nyt toimittamassa oikeudenkäyntiin Uuteen tasavaltaan. Mutta entinen jedi ja nykyinen palkkasoturi, Baylan Skoll, sekä hänen oppilaansa, Shin Hati, vapauttavat Elsbethin, joka kertoo Ahsokan etsivän myös Thrawnia. Sillä välin, Ahsoka ja jedien tuhansia vuosia vanha arkkitehtidroidi Huyang löytävät tähtikartan Dathomirin Yösiskojen hylätystä temppelistä planeetta Arcanalta. Pian sen jälkeen, he tapaavat kenraali Hera Syndullan, joka kertoo Elsbethin paosta. Ahsoka ja Hera toivovat, että löytäisivät kartan avulla myös Ezra Bridgerin, joka oli kadonnut Thrawnin mukana Lothalin taistelussa. Ahsoka saapuu Lothalille tapaamaan etistä oppilastaan, Sabine Wreniä, joka vastoin Ahsokan tahtoa vie kartan tutkittavaksi aluksen ulkopuolelle, Ezran vanhaan kotiin. Mutta juuri kun Sabine oppii tulkitsemaan karttaa, Lothalille saapunut Shin varastaa kartan ja haavoittaa Sabinea.Jakso on omistettu Baylanin näyttelijän, Ray Stevensonin, muistolle. 
| 2 | 2 | (engl. Part Two: Toil and Trouble) | Steph Green | Dave Filoni | 2023-8-2222. elokuuta 2023 | 2023-8-2323. elokuuta 2023 |
Herättyään sairaalasta, Sabine kertoo Ahsokalle, että kartta näytti kahden galaksin välillä sijaitsevan reitin. Baylan ja Shin saavat selville, että reitti alkoi planeetta Seatosilta. Elsbeth puolestaan saa selville, että reitti johdatti jedien tarinoissa mainitulle planeetalle nimeltä Peridea. Ahsoka tuhoaa yhden Shinin HK-87 -salamurhaajadroideista, jonka Sabine saa selville olleen rakennettu yhdessä Elsbethin tehtaista, Corelliassa. Ahsoka ja Hera matkustavat sinne, ja saavat selville, että Imperiumia yhä palveleva Myn Weaver ja hänen työntekijänsä olivat rakentaneet valtavan hyperajomoottorin. Ahsoka kohtaa valosapelitaistelussa Marrokin, Baylanin ja Shinin palkkasoturitoverin ja entisen inkvisiittorin, kun taas Hera seuraa moottoria vievää kuljetusalusta Phantom II:lla. Alus pääsee pakoon, mutta Heran astromekaanikkodroidi Chopper ehtii asentaa siihen jäljittimen, jolla he saavat Seatosin sijainnin selville. Sabine ottaa mandalorialaisen haarniskansa taas käyttöön ja lähtee Ahsokan ja Huyangin mukaan. Baylan, Shin ja Marrok toimittavat moottorin osaksi hyperavaruusrengasta nimeltä Sionin silmä. 
| 3 | 3 | (engl. Part Three: Time To Fly) | Steph Green | Dave Filoni | 2023-8-2929. elokuuta 2023 | 2023-8-3030. elokuuta 2023 |
Ahsoka ja Huyang alkavat kouluttaa Sabinea uudelleen, mutta Sabinella on edelleen hankaluuksia, koska hänen herkkyytensä Voimalle on hyvin alhainen. Hera ottaa yhteyttä Uuden tasavallan senaattiin, ja pyytää heiltä lupaa lähettää joukkoja Seatosiin. Kansleri Mon Mothman tuesta huolimatta, senaattorit Hamato Xiono, Mawood ja Rodrigo eivät halua galaksiin uutta sotaa tai usko Imperiumin jäänteiden olevan uhka. Lisäksi Xiono uskoo, etteivät Thrawn ja Ezra voi olla elossa. Ahsoka, Sabine ja Huyang saapuvat T-6 -jedisukkulalla Seatosin lähelle, näkevät Sionin silmän omin silmin, ja saavat kimppuunsa Shinin ja Marrokin johtaman hävittäjälentueen. Silmän turbolaserit osuvat sukkulaan juuri kun Huyang saa renkaan skannattua. Ahsoka ja Sabine ohjaavat sukkulan Seatosin ilmakehään, missä purrgil-tähtivalaat auttavat heitä laskeutumaan turvallisesti. Huyang kertoo, että Silmä ei ole vielä valmis, mutta sen kautta tehtävät hyperavaruushypyt yltäisivät teoriassa jopa toisiin galakseihin. Tietäen Ahsokan, Sabinen ja Huyangin piileskelevän metsässä, Baylan lähettää salamurhaajadroidit ja Elsbethin sotilaat etsimään heitä. 
| 4 | 4 | (engl. Part Four: Fallen Jedi) | Peter Ramsey | Dave Filoni | 2023-9-55. syyskuuta 2023 | 2023-9-66. syyskuuta 2023 |
Ahsoka kertoo Sabinelle, että heidän on oltava tarpeen vaatiessa valmiita jopa tuhoamaan kartta. Hera, Chopper ja Heran poika Jacen lähtevät vastoin senaatin käskyjä Ghostilla kohti Seatosia, mukanaan kapteeni Carson Tevan johtama viiden X-siipihävittäjän lentue. Elsbethin ja Baylanin laskiessa hyperavaruuskoordinaatteja, Shin ja Marrok kohtaavat valosapelitaistelussa Ahsokan ja Sabinen. Ahsoka tappaa Marrokin, ja kohtaa itse Baylanin, joka paljastaa tunteneensa Ahsokan mestarin, Anakin Skywalkerin. Ahsokan yrittäessä ottaa kartan, se polttaa hänen kätensä, ja Baylan pudottaa hänet alas kalliolta. Sabine uhkaa tuhota kartan, mutta Baylan, joka tietää Sabinen perheen kuolleen Mandaloren suuressa puhdistuksessa, taivuttelee hänet luovuttamaan kartan ja lupaa auttaa löytämään Ezran. Kun Thrawnin olinpaikka paljastuu, Baylan tuhoaa kartan ja palaa Sionin silmälle Shinin ja käsirautoihin laitetun Sabinen kanssa. Heran ja Tevan joukot saapuvat, mutta eivät onnistu estämään Silmän hyperavaruushyppyä. Sillä välin, Ahsoka herää ”Maailmasta maailmojen välissä”, missä hän kohtaa Anakinin hengen. 
| 5 | 5 | (engl. Part Five: Shadow Warrior) | Dave Filoni | Dave Filoni | 2023-9-1212. syyskuuta 2023 | 2023-9-1313. syyskuuta 2023 |
Hera huomaa Ahsokan ja Sabinen kadonneen, mutta Jacen aistii Voiman kautta Ahsokan kokemukset ”Maailmassa maailmojen välissä”. Anakinin henki kuulee Ahsokan häviöstä Baylania vastaan, ja aistii Ahsokan yhä tuntevan syyllisyyttä heidän erkaantumisestaan. Antakseen Ahsokalle vielä yhden oppitunnin, he käyvät valosapelitaisteluun, ja näkevät näkyjä kokemuksistaan Kloonisodissa. Ahsoka pelkää sotien ja Anakinin opetusten vuoksi oman perintönsä olevan vain taisteleminen. Uuden valosapelitaistelun jälkeen, Ahsoka pääsee yli pelostaan ja syyllisyydentunteestaan, päättäen elää ja jatkaa taistelemista. Tämän jälkeen luutnantit Jensu ja Lander pelastavat Ahsokan merestä, ja Ahsoka aistii Voiman kautta Sabinen lähteneen Baylanin mukaan. Mothma ilmoittaa lähettäneensä kapteeni Girardin johtaman laivaston noutamaan Heraa kuulusteltavaksi Coruscantiin. Ahsoka pyytää Voiman avulla apua purrgileilta, joista yksi nielaisee hänen sukkulansa viedäkseen hänet ja Huyangin hyperavaruushypyllä kohti Ezran olinpaikkaa, Heran, Jacenin, Chopperin, Tevan ja luutnanttien jäädessä Girardin laivaston luokse. 
| 6 | 6 | (engl. Part Six: Far, Far Away) | Jennifer Getzinger | Dave Filoni | 2023-9-1919. syyskuuta 2023 | 2023-9-2020. syyskuuta 2023 |
Sionin silmä saapuu Perideaan, Yösiskojen alkuperäiselle kotiplaneetalle, missä Elsbeth, Baylan, Shin ja Sabine tapaavat Elsbethiä unien kautta johdattaneet ja Thrawnin kanssa liittoutuneet kolme Suurta Äitiä: Aktropaw’n, Klothow’n ja Lakesiksen. Baylan tunnustaa Shinille palvelevansa Elsbethiä ja Thrawnia vain, koska halusi lopettaa kiertokulun, johon hän uskoi jediritarikunnan tuhon ja Imperiumin nousun kuuluneen. Thrawn saapuu tähtihävittäjällään Chimaeralla, ja kunnioittaa Baylanin lupausta antamalla Sabinen lähteä etsimään Ezraa. Hän kuitenkin antaa Baylanille ja Shinille käskyn tappaa sekä Sabine että Ezra, mutta myöntää Elsbethille olevansa valmis jättämään Baylanin ja Shinin jälkeen, kunhan itse pääsisi pois Perideasta. Sabine selviää paikallisten rosvojen hyökkäyksestä, ja kohtaa nori-alkuasukkaita, jotka vievät hänet kyläänsä tapaamaan Ezran. Suuret Äidit aistivat jedin lähestyvän Perideaa purrgilien kyydissä. Päätellen kyseisen jedin olevan Ahsoka, Thrawn käskee Elsbethiä tutkimaan hänen historiansa sekä tuhoamaan jokaisen planeettaa lähestyvän purrgilin, ja pyytää myös Suurten Äitien apua. 
| 7 | 7 | (engl. Part Seven: Dreams and Madness) | Geeta Vasant Patel | Dave Filoni | 2023-9-2626. syyskuuta 2023 | 2023-9-2727. syyskuuta 2023 |
Coruscantilla järjestetyssä kuulustelutilaisuudessa, senaattori Xiono kieltäytyy yhä uskomasta Heran ja kapteeni Tevan väitteitä Imperiumin jäänteiden toimimisesta yhdessä tai että Thrawn olisi yhä elossa. Protokolladroidi C-3PO saapuu kuitenkin väittämään, että Heralla olisi ollut senaattori Leia Organan lupa tiedustella Seatosin tapahtumia. Sillä välin, Ahsoka ja Huyang saapuvat Peridean kiertoradalle, missä he joutuvat Thrawnin joukkojen hyökkäyksen kohteeksi, ja piiloutuvat purrgilien luista koostuvalle rengasvyöhykkeelle. Suuret Äidit kuitenkin paikantavat heidät, mutta Ahsoka aistii Sabinen Voiman kautta ja laskeutuu pinnalle. Baylan, Shin, Thrawnin sotilaat ja heidän kanssaan liittoutuneet rosvot löytävät Ezran, Sabinen ja notit. Ezra ja Sabine onnistuvat tappamaan rosvot, ja Baylanin estoyrityksistä huolimatta, Ahsoka selvittää tiensä Ezran ja Sabinen luokse. Thrawnin joukkojen valmistautuessa lähtemään Perideasta, Ahsoka yrittää taivutella Shinin hylkäämään Baylanin ja Thrawnin. Mutta Shin kieltäytyy, ja vetäytyy sotilaiden kanssa ehtiäkseen näiden mukana pois Perideasta. 
| 8 | 8 | (engl. Part Eight: The Jedi, the Witch, and the Warlord) | Rick Famuyiwa | Dave Filoni | 2023-10-33. lokakuuta 2023 | 2023-10-44. lokakuuta 2023 |
Suuret Äidit antavat Elsbethille Talzinin miekan. Ezra rakentaa mestarilleen, Kanan Jarrusille, kuuluneista osista uuden valosapelin, ja lähtee Ahsokan, Huyangin, Sabinen ja notien kanssa pysäyttämään Thrawnia. Mutta TIE-hävittäjät vaurioittavat T-6 -sukkulaa, minkä lisäksi Ahsoka, Sabine ja Ezra joutuvat kohtaamisiin yösotilaiden kanssa, jotka kuoltuaan heräävät Suurten Äitien noituuden vaikutuksesta henkiin epäkuolleina. Ezra onnistuu Sabinen avulla pääsemään Sionin silmään kytkeytyneen Chimaeran komentosillalle, mutta Sabine ja Ahsoka jäävät pidättelemään yösotilaita ja Elsbethiä. Lopulta Ahsoka käyttää sekä omaa valosapeliaan että Talzinin miekkaa surmatakseen Elsbethin. Thrawn, Suuret Äidit ja jäljellä olevat sotilaat pakenevat Sionin silmän avulla Perideasta, eivätkä Ahsoka, Sabine ja Huyang ehdi sukkulallaan pysäyttää heitä. Jälkeen jäänyt Shin liittyy rosvoihin, ja Baylan on löytänyt tiensä Mortiksen jumalia esittävien patsaiden luokse. Thrawn ja Suuret Äidit saapuvat Dathomirille, mistä Ezra pakenee Heran, Chopperin ja Uuden tasavallan joukkojen luokse. Ahsoka, Sabine ja Huyang jäävät notien keskuuteen, Ahsokan uskoessa heidän olevan juuri siellä missä heidän kuuluikin olla, ja Anakinin hengen tarkkaillessa heitä.